stanford-oval/wikipedia huggingface dataset:
ฟุตบอลชิงถ้วยพระราชทานประเภท ข. ประจำปี 2554
ผลการแข่งขัน > รอบชิงชนะเลิศ

8 กุมภาพันธ์ 2555
18.00
| สมาคมกีฬาบางกอกกล๊าส(รังสิต เอฟซี) | 1 - 0 | สมาคมกีฬาคริสเตียนไทย(กรุงธนบุรี เอฟซี) |
| --- | --- | --- |
ปิยะชนก ดาฤทธิ์  67': 
ทั้ง 2 สโมสร ได้เลื่อนชั้นขึ้นไปเล่นฟุตบอลดิวิชั่น 2 ลีกภูมิภาค โซนกรุงเทพฯและปริมณฑล
รถโดยสารประจำทางนครพนมเปญ

รถโดยสารบนถนนมุนีวงศ์ เมื่อปี ค.ศ. 2015
รถโดยสารประจำทางนครพนมเปญ เป็นระบบขนส่งมวลชน ให้บริการในพนมเปญ เมืองหลวงของประเทศกัมพูชา เปิดให้บริการเมื่อเดือนกันยายน ค.ศ. 2014 ครอบคลุมพื้นที่ตาเขมา และ Chbar Ampov นับเป็นระบบขนส่งมวลชนแรกของเมือง ปัจจุบันมี 3 เส้นทาง
เส้นทาง

| สาย | จุดจอดปลายทาง | เปิดให้บริการ | ถนน | จำนวนสถานี | ความถี่ต่อคัน (นาที) |
| --- | --- | --- | --- | --- | --- |
|  | ถนนมุนีวงศ์ ก.ม. 9 ↔ สถานีขนส่งผู้โดยสาร Okaha Suy Sophan | ค.ศ. 2014 | ถนนมุนีวงศ์ | 66 | 10 |
|  | ตาเขมา ↔ ตลาดกลางคืน | ค.ศ. 2014 | ถนน Mao Tse Tung | 69 | 15 |

|  | วงเวียน Chom Chay Roundabout ↔ ตลาดกลางคืน | ค.ศ. 2014 | ถนนสมาพันธ์รัสเซีย | 49 | 15 |
ดูเพิ่ม

พนมเปญ
การขนส่งในประเทศกัมพูชา
รายชื่อระบบรถโดยสารประจำทางด่วนพิเศษ
แหล่งข้อมูลอื่น

Cambodians board Phnom Penh's first public buses in more than a decade, The Guardian (อังกฤษ)
Public Bus System Works, But Needs Improvement, Riders Say
Official Page of Phnom Penh Municipal Bus Services
วัดธาตุคำ

| วัดธาตุคำ |
| --- | --- |


ชื่อสามัญ: วัดธาตุคำ, วัดกุฏิคำ, วัดใหม่
ที่ตั้ง: ตำบลหายยา อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดธาตุคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่
วัดธาตุคำ เดิมชื่อว่า วัดกุฏิคำ ชาวบ้านสมัยก่อนเรียกว่า วัดใหม่ ที่ตั้งวัดอยู่กึ่งกลางระหว่างกำแพงเมืองชั้นใน กับกำแพงเมืองชั้นนอก ด้านหน้าวัดเป็นถนนสุริยวงษ์ซึ่งเป็นถนนออกจากประตูเชียงใหม่ เส้นทางนี้เดิมสมัยโบราณ เป็นทางสำหรับคนเมืองเชียงใหม่ เดินทางไปสู่เมืองลำพูน เมื่อพิจารณาจากพระประธานในอุโบสถและลักษณะการสร้างวัด สันนิษฐานว่าคงเป็นวัดหลวงที่พระมหากษัตริย์ทรงสร้างขึ้น และเป็นวัดใหญ่มาก่อน ต่อมาเมื่อพม่าปกครองเมืองเชียงใหม่ พระอารามแห่งนี้ก็ถูกทิ้งร้างไปชั่วระยะเวลาหนึ่ง จน พ.ศ. 2347 พระเจ้ากาวิละได้อพยพครัวไทเขิน ไทลื้อมาจากสิบสองปันนา และเชียงตุงมาอยู่ที่เมืองเชียงใหม่ โดยเจ้าสารัมพยภูมินนรินทราเขมาธิปติราชา เจ้าผู้ครองนครเชียงตุงก็ได้ย้ายมายังเมืองเชียงใหม่ พร้อมไพร่ฟ้าข้าไทยอีกจำนวนหนึ่ง มาตั้งถิ่นฐานบริเวณนี้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2518
วิหารและเจดีย์สร้างบนเนินดินสูงประมาณ 3 เมตร ซึ่งเมืองเชียงใหม่มีเพียง 2 แห่ง อีกแห่งหนึ่งคือวิหารและพระธาตุเจดีย์วัดป้านปิง วิหารมีลักษณะสถาปัตยกรรมแบบล้านนาประยุกต์ โครงสร้างอาคารก่ออิฐถือปูน ภายในประดิษฐานพระประธานสำริดขนาดใหญ่เจดีย์ศิลปะล้านนา ฐานสี่เหลี่ยมย่อเก็จ รองรับองค์ระฆังหกเหลี่ยม ปิดทองจังโกทั้งองค์ ด้านข้างเจดีย์เป็นที่ตั้งของอุโบสถ สถาปัตยกรรมล้านนาผสมรัตนโกสินทร์ เพราะตัวอาคารสูงโปร่ง ผิดแผกไปจากสถาปัตยกรรมทั่วไปของล้านนา แต่ลักษณะการตกแต่งยังเป็นแบบล้านนา
วัดจุฬามุนี (จังหวัดอ่างทอง)

| วัดจุฬามุนี |
| --- | --- |
เจดีย์วัดจุฬามุนี

ชื่อสามัญ: วัดจุฬามุนี, วัดจุฬามณีศรีองครักษ์ราษฎร์บำรุง
ที่ตั้ง: ตำบลองครักษ์ อำเภอโพธิ์ทอง จังหวัดอ่างทอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจุฬามุนี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลองครักษ์ อำเภอโพธิ์ทอง จังหวัดอ่างทอง
วัดจุฬามุนี เดิมชื่อ วัดจุฬามณีศรีองครักษ์ราษฎร์บำรุง ตั้งวัดเมื่อ พ.ศ. 2375 สมัยพระบาทสมเด็จพระนั่งเกล้าเจ้าอยู่หัว แต่สันนิษฐานว่าสร้างภายหลังเสียกรุงศรีอยุธยาเมื่อ พ.ศ. 2310 ชาวบ้านรวมทั้งพระถูกพม่ากวาดต้อนไป ภายหลังพระภิกษุรูปหนึ่งหนีกลับมาได้จึงมาสร้างวัดนี้
วัดมีรูปแบบสถาปัตยกรรมแบบศิลปะอยุธยา โดยเฉพาะวิหารมีฐานโค้งสำเภา มีการเจาะช่องโค้งแหลม ส่วนเจดีย์อาจสร้างยุคหลัง ซึ่งได้รับอิทธิพลตะวันตกและจีนแล้ว เจดีย์สูง 38 เมตร เป็นเจดีย์ที่สูงที่สุดในเมืองอ่างทอง เจดีย์มีฐานมี 2 ชั้น ฐานชั้นบนมีบันไดทางขึ้น และมีใต้ถุนเดินได้ มีซุ้มประตูทางเข้าถึงเจดีย์
ศาลาการเปรียญสร้างด้วยไม้ทรงจัตุรมุข สร้างในสมัยพระบาทสมเด็จพระจุลจอมเกล้าเจ้าอยู่หัว สร้างเป็นแบบหลังคาลดระดับ ไม่มีการตกฝ้าเพดาน วัดมีพระพุทธรูปทองคำได้มาจากลำพูน เดิมพระพุทธรูปองค์นี้ใช้รักแดงพอกไว้ พอขูดรักแดงออก ก็พบว่าเป็นพระพุทธรูปทองคำ ปัจจุบันพระพุทธรูปทองคำองค์นี้อยู่ที่กุฎิเจ้าอาวาส และศาลาท่าน้ำสาระสำคัญ เข้าใจว่าสร้างขึ้นในสมัยหลวงพ่อปริก พ.ศ. 2472 มีความสวยงามและเก่าแก่ที่หน้าบันมีรูปพระพิฆเนศวร ซึ่งทางกรมศิลปากรได้ขึ้นทะเบียนโบราณสถาน
วัดจุฬาภรณ์วนาราม

| วัดจุฬาภรณ์วนาราม |
| --- | --- |


ที่ตั้ง: ตำบลบ้านพริก อำเภอบ้านนา จังหวัดนครนายก
ประเภท: วัดราษฎร์
นิกาย: ธรรมยุติกนิกาย
ความพิเศษ: พระบรมสาริกธาตุพุทธเตชะมงคลชัย
 สถานีย่อยพระพุทธศาสนา
วัดจุฬาภรณ์วนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านพริก อำเภอบ้านนา จังหวัดนครนายก
วัดจุฬาภรณ์วนารามสร้างขึ้นในโอกาสที่สมเด็จเจ้าฟ้าฯ กรมพระศรีสวางควัฒน วรขัตติยราชนารีทรงพระชนมายุ 50 พรรษา เมื่อแรกสร้างสมเด็จพระญาณวโรดม (ประยูร สนฺตงฺกุโร) อดีตเจ้าอาวาสวัดเทพศิรินทราวาสราชวรวิหารและคณะกรรมการมูลนิธิส่งเสริมพระพุทธศาสนาวันอาทิตย์ ในพระราชูปถัมภ์ ลงความเห็นว่า สร้างขึ้นเพื่อเป็นการเฉลิมพระเกียรติในโอกาสอันสำคัญ โดยนายมานะ ปิ่นมงคล ได้ถวายที่ดินแก่พระธรรมวราจารย์ (หลวงปู่แบน) วัดบวรนิเวศวิหาร จำนวน 47 ไร่ โดยนายมานะ ปิ่นมงคล ได้ถวายที่ดินแก่ พระธรรมวราจารย์ (หลวงปู่แบน) วัดบวรนิเวศวิหาร จำนวน 47 ไร่เมื่อ พ.ศ. 2548 และได้โอนที่ดินแปลงนี้ไว้เป็นกรรมสิทธิ์ของมูลนิธิส่งเสริมพระพุทธศาสนาวันอาทิตย์ ในพระราชูปถัมภ์
พระธรรมวราจารย์ ได้เข้าดำเนินการปรับปรุงสถานที่เมื่อ พ.ศ. 2549 มีการปรับพื้นที่ดินเพื่อสร้างวัดแต่ยังคงรักษาต้นไม้เอาไว้ และมีการปลูกต้นไผ่ให้แนวทางเดินเพื่อความร่มเย็น และต่อมาสมเด็จพระญาณวโรดม ออกหนังสือขอพระราชทานนามวัด และได้ประราชทานนามว่า "วัดจุฬาภรณ์วนาราม" พร้อมด้วยพระราชทานตราสัญลักษณ์ จฬ เป็นตราประจำวัด เมื่อวันที่ 26 กุมภาพันธ์ พ.ศ. 2550 และเห็นว่าเป็นสถานที่เหมาะสมแก่การเฉลิมพระเกียรติในโอกาสอันสำคัญนี้ สมเด็จพระญาณวโรดม ออกหนังสือขอพระราชทานนามวัด และได้ประราชทานนามว่า “วัดจุฬาภรณ์วนาราม” พร้อมด้วยพระราชทานตราสัญลักษณ์ จฬ เป็นตราประจำวัด เมื่อวันที่ 26 กุมภาพันธ์ พ.ศ. 2550 วัดได้รับอนุญาตตั้งวัดเมื่อวันที่ 27 พฤษภาคม พ.ศ. 2562
ทางเข้าวัดเป็นอุโมงค์ไผ่ระยะทางกว่า 500 เมตร ภายในมีพระบรมสาริกธาตุพุทธเตชะมงคลชัย นอกจากนี้ รอบ ๆ บริเวณวัดยังมีพรรณไม้นานาชนิด เช่น ต้นยางนา ต้นโพธิ์อินเดีย ต้นพระพุทธเจ้า 5 องค์
วัดจ์โมส

วัดจ์โมส เป็นเจ้าชายอียิปต์โบราณของราชวงศ์ที่สิบแปด เป็นพระราชโอรสของฟาโรห์ทุตโมสที่หนึ่ง
พระประวัติ

พระองค์อาจจะประสูติมาเมื่อไม่กี่ปีก่อนที่พระบิดาของพระองค์จะเสด็จขึ้นครองราชย์ พระองค์มีพระเชษฐาพระนามว่าอเมนโมส ถ้ามันเป็นเรื่องที่แน่นอนว่าพระมารดาของพระองค์เป็นใคร ถ้าพระองค์แต่ในพระมเหสีเอกพระนางอาโมส พระองค์เป็นพี่น้องของฟาโรห์แฮตเชปซุตและเจ้าหญิงเนเฟรูบิติ ในทางตรงกันข้ามเจ้าชายวัดจ์โมสอาจจะเป็นพระราชโอรสที่ประสูติแต่ในพระมเหสีรองพระนางมุทโนเฟรต และเป็นพระอนุชาของฟาโรห์ทุตโมสที่สอง
วัดจ์โมส ปรากฎอยู่ในภาพสลักใน El-Kab สุสานของพระองค์และครูสอนพิเศษของอเมนโมส พระบิดาของวัดจ์โมส และเจ้าชายอีกคนหนึ่งชื่อ ราโมส ถูกกล่าวถึงเทวสถานในธีบส์ พระศพของฟาโรห์ทุตโมสที่หนึ่งและมีพระราชินีมุทโนเฟรตยังรวมอยู่ด้วย เทวสถานแห่งนี้อาจถูกสร้างขึ้นในสมัยฟาโรห์ทุตโมสที่สอง ในเทวสถานมีรูปปั้นของพระนางมุทโนเฟรต สันนิษฐานได้ว่าพระองค์เป็นพระมารดาของพระองค์
วัดธาตุทอง

วัดธาตุทอง อาจหมายถึง
วัดธาตุทอง เขตวัฒนา กรุงเทพมหานคร
วัดธาตุทอง (บ่อบึง) อำเภอมหาชนะชัย จังหวัดยโสธร
วัดธาตุทอง (เกี้ยงเก่า) อำเภอกุดชุม จังหวัดยโสธร
วัดธาตุทอง อำเภอประจักษ์ศิลปาคม จังหวัดอุดรธานี
วัดธาตุทอง (บึงตะกู) อำเภอบ่อทอง จังหวัดชลบุรี
วัดธาตุหาญเทาว์

| วัดธาตุหาญเทาว์ |
| --- | --- |


ที่ตั้ง: ตำบลบ้านขาม อำเภอเมืองหนองบัวลำภู จังหวัดหนองบัวลำภู
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดธาตุหาญเทาว์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านขาม อำเภอเมืองหนองบัวลำภู จังหวัดหนองบัวลำภู
วัดธาตุหาญเทาว์สร้างเมื่อประมาณ พ.ศ. 2328 เดิมเป็นวัดฝ่ายธรรมยุต แต่ขาดผู้ดูแลรักษาจึงกลายเป็นวัดร้าง ต่อมาพระมหาสุตัน สุตาโณ ได้บูรณะและสร้างเป็นวัดขึ้นใหม่ฝ่ายมหานิกาย ตั้งชื่อว่า "วัดธาตุหาญเทาว์" เมื่อประมาณ พ.ศ. 2460 วัดได้รับการขึ้นทะเบียนและกำหนดเขตที่ดินโบราณสถาน ในราชกิจจานุเบกษา เล่ม 116 ตอนพิเศษ 7 ง. วันที่ 22 มกราคม พ.ศ. 2542 พื้นที่ประมาณ 4 ไร่ 2 ตารางวา โดยสิ่งที่ขึ้นทะเบียนคือ พระธาตุเจดีย์แปดเหลี่ยมและซากโบราณสถานอิฐ เมื่อ พ.ศ.2514 ทางวัดได้บูรณะซ่อมแซมกำแพงรอบองค์พระธาตุด้วยอิฐมอญฉาบปูนและปูพื้นกระเบื้องรอบองค์พระธาตุ เมื่อพ.ศ. 2530 เจ้าอธิการบุญหนา ตนติกโร เจ้าอาวาส ได้บูรณะซ่อมแซมองค์พระธาตุ
ธาตุก่ออิฐถือปูน ฐานแปดเหลี่ยม ชั้นต่อไปเป็นชั้นบัวคว่ำ บัวหงายชันสูง ท้องกระดานเป็นกระดูกงู ชั้นบัวทรงแปดเหลี่ยมล้อกันกับชั้นฐาน เรือนธาตุเป็นทรงกรวยแปดเหลี่ยมปลายคอดต่อเชื่อมกับส่วนยอดพระธาตุ มีรูปทรงกรวยแปดเหลี่ยมเช่นเดียวกับทรงเรือนธาตุ ทั้งองค์พระธาตุฉาบปูนทาสีเหลืองอ่อน ตกแต่งด้วยลวดลายปูนปั้นนูนต่ำลายดอกไม้ ลายกระหนกและรูปพวงมาลัย ลายปูนปั้นทาสีขาว
รถโดยสารประจำทางในฮานอย

รถโดยสารสาย 9 วิ่งเป็นวงกลม
ในปัจจุบัน รถโดยสารประจำทาง ยังคงเป็นระบบขนส่งหลักของฮานอย เมืองหลวงของประเทศเวียดนาม ปัจจุบันมีเส้นทางเดินรถกว่า 100 สาย ภายใต้การควบคุมของ Transerco และบริษัทเอกชนบางแห่ง รถโดยสารวิ่งให้บริการในเขตนครฮานอยและพื้นที่จังหวัดใกล้เคียง รถส่วนใหญ่มีสีหลักคือสีแดงและสีเหลือง แต่ในระยะหลัง ก็มีสีเขียว สีน้ำเงิน และสีส้มเพิ่มเข้ามา เวลาในการให้บริการ คือ 5 นาฬิกา ถึง 22 นาฬิกา 30 นาที รถโดยสารส่วนมากจะติดตั้งระบบเสียงไว้คอยประกาศ และยังมีไฟแอลอีดี เพื่อแสดงจุดจอด
เส้นทางเดินรถ > เส้นทางเงินสงเคราะห์

ปัจจุบันมีเส้นทางรถโดยสารที่ได้รับเงินสงเคราะห์จากรัฐบาล ประมาณ 100 สาย โดยสายหลัก จะมีตั้งแต่หมายเลข 01 ไปจนถึง 88 ส่วนสายกิ่ง จะเพิ่มตัวอักษรภาษาอังกฤษด้านหลังตัวเลข เช่น สาย 06B
สายที่เดินรถเป็นวงกลม ได้แก่
สาย 09: เลียบทะเลสาบ Hoan Kiem
สาย 18: มหาวิทยาลัยเศรษฐศาสตร์แห่งชาติ
สาย 23: Nguyen Cong Tru
เส้นทางเดินรถ > เส้นทางที่เชื่อมต่อท่าอากาศยาน

สายที่สามารถเชื่อมต่อกับท่าอากาศยานนานาชาติโหน่ยบ่าย แบ่งเป็น สายเงินสงเคราห์ 3 สาย ได้แก่
สาย 07: จากสถานีขนส่งผู้โดยสาร Cau Giay
สาย 17: จากสถานีขนส่งผู้โดยสาร Long Bien
สาย 90: จากสถานีขนส่งผู้โดยสาร Kim Ma
และสายที่ไม่ใช่เงินสงเคราะห์ 1 สาย คือ สาย 86 วิ่งจากสถานีรถไฟฮานอย
ค่าโดยสาร

ค่าโดยสารเที่ยวเดี่ยว อยู่ระหว่าง 7,000-9,000 ด่อง ขึ้นกับระยะทางที่ใช้ สำหรับผู้ที่เดินทางจากชานเมืองเข้ามาทำงาน สามารถซื้อบัตรรายเดือนในราคา 100,000 ด่อง เพื่อขึ้นได้บางสาย หรือถ้าต้องการขึ้นทุกสาย สามารถซื้อบัตรเดือนได้ในราคา 200,000 ด่อง สำหรับนักเรียน คนทำงานเขตอุตสาหกรรม และผู้สูงอายุ ซื้อบัตรเดือนได้ในราคาครึ่งหนึ่งจากที่กล่าวมาข้างต้น
แอพพลิเคชัน

ปัจจุบันมีแอพพลิเคชันเพื่อใช้ค้นหาและติดตามรถโดยสารประจำทาง ซึ่งสามารถดาวน์โหลดได้ในเวียดนามเท่านั้น
วงศ์ปลากระบอก

| วงศ์ปลากระบอก |
| --- | --- |

ปลากระบอกในทะเลเมดิเตอร์เรเนียน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Mugiliformes
วงศ์:: Mugilidae

สกุล
 17 สกุล ดูในตาราง
วงศ์ปลากระบอก (วงศ์: Mugilidae (/มู-จิ-ลิ-ดี/)) เป็นปลากระดูกแข็งวงศ์หนึ่ง ที่อยู่ในอันดับ Mugiliformes นับเป็นวงศ์เดียวที่อยู่ในอันดับนี้
ปลากระบอกมีรูปร่างโดยรวมเรียวยาวค่อนข้างกลมเป็นทรงกระบอก  ปากเล็ก มีครีบหลัง 2 ตอน  เป็นปลาที่พบได้ทั้งในน้ำจืด, น้ำกร่อย และทะเล มีตาทรงกลมโต  พบทั่วไปในทั้งในทวีปยุโรป, อเมริกาเหนือ และทวีปเอเชีย เช่น อินโด-แปซิฟิก,   ฟิลิปปิน     และออสเตรเลีย   มีพฤติกรรมอยู่รวมเป็นฝูง มีความปราดเปรียวว่องไว  เกล็ดโดยมากเป็นสีเงินเหลือบเขียวหรือเทาขนาดใหญ่
ปลากระบอก สามารถแบ่งออกได้เป็นสกุล 17 สกุล ประมาณ 80 ชนิด โดยมีชนิดที่สำคัญ ๆ เป็นที่รู้จักกันดี อาทิ ปลากระบอกท่อนใต้ (Liza vaigiensis), ปลากระบอกดำ (L. parsia), ปลากระบอกขาว (L. seheli) เป็นต้น
เป็นปลาที่เป็นที่นิยมในการตกปลา และเป็นปลาเศรษฐกิจ มีการเพาะเลี้ยงขยายพันธุ์ในในเชิงการประมง
สกุล

Agonostomus (3 ชนิด)
Aldrichetta (มีชนิดเดียว)
Cestraeus (3 ชนิด)
Chaenomugil (มีชนิดเดียว)
Chelon (3 ชนิด)
Crenimugil (2 ชนิด)
Joturus (มีชนิดเดียว)
Liza (24 ชนิด)
Moolgarda (มีชนิดเดียว)
Mugil (17 ชนิด)
Myxus (4 ชนิด)
Neomyxus (2 ชนิด)
Oedalechilus (2 ชนิด)
Rhinomugil (2 ชนิด)
Sicamugil (2 ชนิด)
Valamugil (9 ชนิด)
Xenomugil (มีชนิดเดียว)
โดยที่ปลากระบอก มีชื่อเรียกในภาษาไทยแตกต่างออกไปตามแต่ละท้องที่ อาทิ ในภาษาใต้จะเรียกว่า "กระเมาะ",  "ละเมาะ", "ยมก" หรือ "มก" เป็นต้น
แหล่งข้อมูลอื่น

Mugiliformes (อังกฤษ)
วัดธารากร

| วัดธารากร |
| --- | --- |

ชื่อสามัญ: วัดธารากร, วัดบางน้อย
ที่ตั้ง: ตำบลเจ๊ะเห อำเภอตากใบ จังหวัดนราธิวาส
ประเภท: วัดราษฎร์
นิกาย: มหานิกาย
เจ้าอาวาส: พระครูสุนทรธรรมานุรักษ์
 สถานีย่อยพระพุทธศาสนา
วัดธารากร  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจ๊ะเห อำเภอตากใบ จังหวัดนราธิวาส ปัจจุบันพระครูสุนทรธรรมานุรักษ์ เป็นเจ้าอาวาสวัด
วัดธารากรตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2400 เดิมมีชื่อว่า วัดบางน้อย  ตามชื่อหมู่บ้าน ภายในวัดมีอุโบสถสร้างเมื่อปี พ.ศ. 2467 ประกาศขึ้นทะเบียนโบราณสถานในราชกิจจานุเบกษา เล่ม 116 ตอนพิเศษ 17ง หน้า 13 วันที่ 17 มีนาคม พ.ศ. 2542
อาคารเสนาสนะที่สำคัญ ได้แก่ อุโบสถก่ออิฐถือปูน มีมุขยื่นออกมาทางด้านหน้าและด้านข้าง หลังคาเป็นเครื่องไม้มุงด้วยกระเบื้องดินเผา ประดับช่อฟ้า ใบระกา และหางหงส์ ซุ้มประตูหน้าต่างเป็นทรงมงกุฎ ด้านหน้ามีจารึกระบุปี "พ.ศ. 2476" เหนือประตูด้านข้างจารึกว่า "สร้างเมื่อปีระกา" ส่วนเหนือประตูด้านทิศเหนือ มีจารึก "จ.ศ. 1295" และ "ร.ศ. 152" บริเวณมุขด้านหน้าประดับตกแต่งด้วยประติมากรรมรูปคล้ายนกหัสดีลิงค์ บริเวณพานไม้ตกแต่งด้วยภาพจิตรกรรมรูปดวงดาว นก ค้างคาว ผีเสื้อ และดอกไม้ ภาพจิตรกรรมที่เพดานบริเวณมุขด้านนอกอุโบสถ
ฟุตบอลทีมชาติฮังการี

| สถิติเหรียญโอลิมปิก> ฟุตบอลชาย.โอลิมปิกฤดูร้อน |
| --- | --- | --- |
|  |  เฮลซิงกิ 1952  | ทีม |
|  | โตเกียว 1964 | ทีม |
|  | เม็กซิโกซิตี 1968 | ทีม |
|  |  มิวนิก 1972  | ทีม |
|  | โรม 1960  | ทีม |
ฟุตบอลทีมชาติฮังการี (ฮังการี: Magyar labdarúgó-válogatott) เป็นทีมฟุตบอลตัวแทนทีมชาติจากประเทศฮังการี ประเทศในแถบยุโรปกลาง ปัจจุบันอยู่ในความดูแลของสหพันธ์ฟุตบอลฮังการี
ประวัติ

สหพันธ์ฟุตบอลฮังการีก่อตั้งในปี ค.ศ. 1901 ในจักรวรรดิออสเตรีย-ฮังการี ซึ่งฮังการีเคยเป็นชาติที่มีประวัติยิ่งใหญ่ในวงการฟุตบอลระดับโลก โดยเป็นถึงรองแชมป์โลก 2 ครั้ง ในฟุตบอลโลก 1938 และฟุตบอลโลก 1954 และได้ที่ 3 ในฟุตบอลชิงแชมป์แห่งชาติยุโรป 1964  รวมถึงได้เหรียญทอง, เหรียญเงิน และเหรียญทองแดง ในฟุตบอลชายของโอลิมปิกหลายต่อหลายครั้ง โดยมีแฟแร็นตส์ ปุชกาช เป็นผู้เล่นที่โดดเด่นมีชื่อเสียงมากในระดับโลก จนอาจถือได้เป็นระดับตำนานคนหนึ่งเทียบเท่ากับเปเล่
ปัจจุบัน ฮังการีได้ห่างหายจากการแข่งขันระดับโลกไปนาน รวมถึงนักฟุตบอลของฮังการีเองก็ไม่ปรากฏชื่อเสียงเหมือนเดิม ในฟุตบอลชิงแชมป์แห่งชาติยุโรป 2016 ฮังการีได้ผ่านเข้ามาในรอบสุดท้ายได้สำเร็จ นับว่าเป็นครั้งแรกในรอบ 44 ปี สำหรับการแข่งขันในระดับโลก นับตั้งแต่ฟุตบอลชิงแชมป์แห่งชาติยุโรป 1972 โดยเข้ารอบสุดท้ายได้ด้วยการคัดเลือกเอาชนะนอร์เวย์ไป 2–1 (รวมผล 2 นัด ชนะ 3–1) โดยฮังการีอยู่ในกลุ่มเอฟร่วมกับโปรตุเกส, ออสเตรีย และไอซ์แลนด์ และผลการแข่งขันนัดแรก ฮังการีก็สามารถเอาชนะออสเตรียไปได้ 0–2
รายชื่อผู้เล่น

รายชื่อผู้เล่น 26 คน ที่เข้าร่วมแข่งขันฟุตบอลชิงแชมป์แห่งชาติยุโรป 2024 ที่ประเทศเยอรมนี
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 1 | 1GK | เปแตร์ กูลาชี | 6 พฤษภาคม ค.ศ. 1990 (อายุ 34 ปี) | 54 | 0 |  แอร์เบ ไลพ์ซิช |
| 2 | 2DF | อาดาม ล็องก์ | 17 มกราคม ค.ศ. 1993 (อายุ 31 ปี) | 69 | 2 |  โอโมเนีย |
| 3 | 2DF | โบโตนด์ บอโลก | 6 มิถุนายน ค.ศ. 2002 (อายุ 22 ปี) | 4 | 0 |  ปาร์มา |
| 4 | 2DF | ออติลลอ ซอลอยี | 20 มกราคม ค.ศ. 1998 (อายุ 26 ปี) | 44 | 1 |  เอ็สเซ ไฟรบวร์ค |
| 5 | 2DF | ออติลลอ ฟิโยลอ | 17 กุมภาพันธ์ ค.ศ. 1990 (อายุ 34 ปี) | 57 | 2 |  แฟเฮร์วาร์ |
| 6 | 2DF | วิลลี โอร์บาน | 3 พฤศจิกายน ค.ศ. 1992 (อายุ 31 ปี) | 45 | 6 |  แอร์เบ ไลพ์ซิช |
| 7 | 2DF | ลออิก เนโก | 15 มกราคม ค.ศ. 1991 (อายุ 33 ปี) | 36 | 2 |  เลออาฟวร์ |
| 8 | 3MF | อาดาม น็อจ | 17 มิถุนายน ค.ศ. 1995 (อายุ 28 ปี) | 81 | 2 |  สเปเซีย |
| 9 | 4FW | มอร์ติน อาดาม | 6 พฤศจิกายน ค.ศ. 1994 (อายุ 29 ปี) | 22 | 3 |  อุลซัน เอชดี |
| 10 | 3MF | โดมินิก โซโบสลอยี (กัปตัน) | 25 ตุลาคม ค.ศ. 2000 (อายุ 23 ปี) | 42 | 12 |  ลิเวอร์พูล |
| 11 | 2DF | มิล็อช เกร์เก็ซ | 7 พฤศจิกายน ค.ศ. 2003 (อายุ 20 ปี) | 16 | 0 |  บอร์นมัท |
| 12 | 1GK | เดแน็ช ดิบุส | 16 พฤศจิกายน ค.ศ. 1990 (อายุ 33 ปี) | 36 | 0 |  แฟแร็นตส์วาโรช |
| 13 | 3MF | อ็อนดราช เชเฟอร์ | 13 เมษายน ค.ศ. 1999 (อายุ 25 ปี) | 25 | 3 |  อูนีโอนแบร์ลีน |
| 14 | 2DF | แบ็นแดกูซ โบลลอ | 22 พฤศจิกายน ค.ศ. 1999 (อายุ 24 ปี) | 17 | 0 |  แซร์แว็ต |
| 15 | 3MF | ลาสโล แกลอินแฮอิชแลร์ | 8 เมษายน ค.ศ. 1994 (อายุ 30 ปี) | 51 | 3 |  คัยดูกสปลิต |
| 16 | 3MF | ดานิแย็ล ก็อซด็อก | 2 มีนาคม ค.ศ. 1996 (อายุ 28 ปี) | 25 | 4 |  ฟิลาเดลเฟียยูเนียน |
| 17 | 3MF | แคลลัม สไตลส์ | 28 มีนาคม ค.ศ. 2000 (อายุ 24 ปี) | 22 | 0 |  ซันเดอร์แลนด์ |
| 18 | 2DF | โฌลต์ น็อจ | 25 พฤษภาคม ค.ศ. 1993 (อายุ 31 ปี) | 20 | 3 |  ปุชกาชออกอเดมิยอ |
| 19 | 4FW | บอร์นอบาช วอร์กอ | 25 ตุลาคม ค.ศ. 1994 (อายุ 29 ปี) | 11 | 6 |  แฟแร็นตส์วาโรช |
| 20 | 4FW | โรล็อนด์ ช็อลลอยี | 22 พฤษภาคม ค.ศ. 1997 (อายุ 27 ปี) | 49 | 13 |  เอ็สเซ ไฟรบวร์ค |
| 21 | 2DF | แอ็นแดร โบตกอ | 25 สิงหาคม ค.ศ. 1994 (อายุ 29 ปี) | 26 | 1 |  แฟแร็นตส์วาโรช |
| 22 | 1GK | เปแตร์ ซ็อปปอโนช | 14 พฤศจิกายน ค.ศ. 1990 (อายุ 33 ปี) | 1 | 0 |  ป็อกช์ |
| 23 | 4FW | แกวิน โชโบต | 20 มิถุนายน ค.ศ. 2000 (อายุ 23 ปี) | 8 | 0 |  อูยแป็ชต์ |
| 24 | 2DF | มาร์โตน ดาร์ดอยี | 12 กุมภาพันธ์ ค.ศ. 2002 (อายุ 22 ปี) | 3 | 0 |  แฮร์ทา เบเอ็สเซ |
| 25 | 4FW | กริสโตแฟร์ โฮร์วาต | 8 มกราคม ค.ศ. 2002 (อายุ 22 ปี) | 2 | 0 |  แก็ชแกเมต |
| 26 | 3MF | มิฮาย กอตอ | 13 เมษายน ค.ศ. 2002 (อายุ 22 ปี) | 3 | 0 |  แอ็มเตกา บูดอแป็ชต์ |
ชุดแข่งขันในแต่ละยุค

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|               1950s  |               1972  |               1982  |               1986  |               2000  |               2002  |               2004  |               2006  |               2008  |               2010  |
| 0 | 1 | 2 | 3 |
| --- | --- | --- | --- |
|               2012  |               2014  |               2016  |  |
ชุดแข่งขันในแต่ละยุค > ชุดแข่งขันปัจจุบัน

| 0 | 1 | 2 | 3 | 4 |
| --- | --- | --- | --- | --- |
|               เหย้า  |               เยือน  |               ผู้รักษาประตู 1  |               ผู้รักษาประตู 2  |  |
อดีตผู้เล่นคนสำคัญ

แฟแร็นตส์ ปุชกาช
อ้างอิงและเชิงอรรถ

↑  "The FIFA/Coca-Cola World Ranking". FIFA. 20 มิถุนายน 2024. สืบค้นเมื่อ 20 มิถุนายน 2024.
↑  การแข่งขันนัดนี้มิได้ถูกบันทึกไว้ในสมาคมฟุตบอลอังกฤษ และไม่จัดว่าเป็นทีมชาติอังกฤษ
↑  "ยูโร 2016 ใครชนะ ใครแชมป์ 14 06 59 เบรก 2". ฟ้าวันใหม่. 14 June 2016. สืบค้นเมื่อ 15 June 2016.
↑  "FIFA President: FIFA to help the Galloping Major". FIFA. 12 October 2005. คลังข้อมูลเก่าเก็บจากแหล่งเดิมเมื่อ 7 October 2006. สืบค้นเมื่อ 2006-11-17.
↑  "Coronel Puskas, el zurdo de oro" (ภาษาสเปน). AS. 17 November 2006. สืบค้นเมื่อ 2006-11-17.
↑  Mackay, Duncan (13 October 2005). "Lineker tees up another nice little earner". London: Guardian Unlimited. สืบค้นเมื่อ 2006-11-17.
↑  "Blatter unveils FIFA Puskas Award". คลังข้อมูลเก่าเก็บจากแหล่งเดิมเมื่อ 2009-12-13. สืบค้นเมื่อ 2016-06-15.{{cite web}}:  CS1 maint: bot: original URL status unknown (ลิงก์)
↑  "ฮังการี เข้ารอบสุดท้ายฟุตบอลยูโร ครั้งแรกในรอบ 44 ปี". สำนักข่าวไทย. 25 November 2015. สืบค้นเมื่อ 15 June 2016.
↑  ""ฮังการี" เร่งเครื่องดับ "ออสเตรีย" 10 คน 2-0 ประเดิมชัยยูโรนัดแรก". พีพีทีวี. 15 June 2016. สืบค้นเมื่อ 15 June 2016.[ลิงก์เสีย]
↑  "Experience and familiarity characterise Hungary's Euro 2024 squad". สหพันธ์ฟุตบอลฮังการี. 14 May 2024. สืบค้นเมื่อ 30 May 2024.
แหล่งข้อมูลอื่น

สหพันธ์ฟุตบอลฮังการี
| ด ค กฟุตบอลทีมชาติของสหภาพสมาคมฟุตบอลยุโรป |
| --- | --- |
ปัจจุบัน:  กรีซ  โครเอเชีย  คอซอวอ  คาซัคสถาน  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  หมู่เกาะแฟโร  มอนเตเนโกร  มอลโดวา  มอลตา  นอร์ทมาซิโดเนีย  ยูเครน  เยอรมนี  ยิบรอลตาร์  รัสเซีย  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  สเปน  สโลวาเกีย  สโลวีเนีย  สวิตเซอร์แลนด์  สวีเดน  สาธารณรัฐไอร์แลนด์  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ฮังการี 
อดีต:  เชโกสโลวาเกีย  เยอรมนีตะวันออก  ไอร์แลนด์ (พ.ศ. 2425–2493)  ซาร์แลนด์  เซอร์เบียและมอนเตเนโกร  สหภาพโซเวียต เครือรัฐเอกราช  ยูโกสลาเวีย
รถไฟใต้ดินเรซีฟี

รถไฟใต้ดินเรซีฟี (โปรตุเกส: Metrô do Recife, commonly called Metrô) เป็นเส้นทางรถไฟใต้ดินในเมืองเรซีฟี ประเทศบราซิล ดำเนินการโดย CBTU/Metrorec ปัจจุบันมีจำนวน 28 สถานี ระยะทาง 44.2 กิโลเมตร (27.5 ไมล์) เป็นเส้นทางที่ใหญ่เป็นอันดับที่ 2 ของบราซิล รองจากเซาเปาลู
โครงข่าย

| เส้นทาง | สถานีปลายทาง | วันที่เปิดให้บริการ | ระยะทาง (กิโลเมตร) | จำนวนสถานี | เวลาในการเดินทาง (นาที) | เวลาให้บริการ |
| --- | --- | --- | --- | --- | --- | --- |

| Center - 1 | Recife ↔ Camaragibe | 11 มีนาคม ค.ศ. 1985 | --- | 15*(1) | 28 | ทุกวัน 5.00-23.00 น. |

| Center - 2 | Recife ↔ Jaboatão | 29 สิงหาคม ค.ศ. 1987 | --- | 14 | 24 | ทุกวัน 5.00-23.00 น. |

| South | Recife ↔ Cajueiro Seco | 28 กุมภาพันธ์ ค.ศ. 2005 | 14.3 | 13 | 25 | ทุกวัน 5.00-23.00 น. |

| Recife Metro | ทั้งหมด (C1+C2+S) | 11 มีนาคม ค.ศ. 1985 | 39.5 | 29*(1)** | --- | --- |

| รถไฟดีเซลราง*** | Cabo ↔ Curado in Recife | ตั้งแต่ ค.ศ. 1988 | 31.5 | 9 | 54 | จันทร์-เสาร์ 5.00-20.00 น. |
(*) กำลังก่อสร้าง (**) overlapping stations (***) ไม่นับรวมกับระบบ แต่อยู่ในบริษัทเดียวกัน
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

Official website เก็บถาวร 2014-01-21 ที่ เวย์แบ็กแมชชีน
Parent company CBTU's website; Contains links to other Brazilian urban rail systems
The three Lines' (Centro, Sul & Diesel) map เก็บถาวร 2009-06-02 ที่ เวย์แบ็กแมชชีน at the official site
Photographic gallery for the Diesel line (pictures taken at a "photographical excursion" involving several photo artists at 19 August 2009)
วัดธาตุศรีมงคล (อำเภอวาริชภูมิ)

| วัดธาตุศรีมงคล |
| --- | --- |


ชื่อสามัญ: วัดธาตุศรีมงคล, วัดพระธาตุศรีมงคล
ที่ตั้ง: ตำบลวาริชภูมิ อำเภอวาริชภูมิ จังหวัดสกลนคร
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดธาตุศรีมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวาริชภูมิ อำเภอวาริชภูมิ จังหวัดสกลนคร
วัดธาตุศรีมงคลตั้งวัดเมื่อ พ.ศ. 2445 ได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2550 เริ่มแรกมีชาวบ้านจากเมืองวารี (อำเภอวาริชภูมิในปัจจุบัน) มีนายเวียงแก โฮมวงศ์ เป็นหัวหน้า พร้อมด้วยหลวงสุวรรณราช (กะยะ) นายเมืองกาง หัศกรรจ์ หลวงแก้ว (ไม่ทราบนามสกุล) นายบุตราช บุญรักษา และนายจันด้วง แก้วคำแสน ได้พากันออกมาหักร้างถางพงไพร เพื่อทำไร่ แต่พอถางลึกเข้าไปก็พบองค์พระธาตุร้างอยู่ในดง จึงได้นิมนต์ท่านพระครูหลักคำ ประธานสงฆ์เมืองวารี มาพิจารณา ท่านเห็นว่าสถานที่บริเวณนี้เป็นมงคล เหมาะที่จะสร้างหมู่บ้าน จึงได้ตั้งหมู่บ้านชื่อว่า บ้านธาตุ และสร้างวัดตรงนั้น ตั้งชื่อพระธาตุร้างนั้นว่า พระธาตุศรีมงคล และตั้งชื่อวัดว่า "วัดธาตุศรีมงคล"  มีเจ้าอาวาสรูปแรกคือ ท่านพระครูพร
พระธาตุศรีมงคลสร้างขึ้นในสมัยใดไม่ทราบแน่ชัด กล่าวกันว่า พระธาตุศรีมงคลนี้ได้สร้างคู่กับพระธาตุดงเชียงเครือ ซึ่งตั้งอยู่ห่างไปทางทิศเหนือประมาณ 500 เมตร บ้างสันนิษฐานว่า สร้างในสมัยสมเด็จพระไชยเชษฐาธิราช ผู้ครองเมืองเวียงจันทน์ พระธาตุมีลักษณะเป็นเจดีย์ฐานสี่เหลี่ยม ยอดแหลม ตกแต่งด้วยศิลปกรรมยุคใหม่ก่ออิฐถือปูนประดับด้วยลายปั้นดินเผา บริเวณฐานเป็นพุทธประวัติสร้างด้วยดินเผาที่สร้างขึ้นครอบพระธาตุองค์เดิม ซึ่งเป็นศิลาแลงที่ชำรุด ภายในพระธาตุมีวัตถุโบราณ เช่น พระพุทธรูปที่ทำด้วยทองคำบ้าง ทองสัมฤทธิ์บ้าง และทำด้วยวัตถุอย่างอื่นอีกมากมาย จะเห็นได้จากเมื่อพระธาตุสลักหักพังลงมา
ลูคัส แบล็ค

| ลูคัส แบล็ค |
| --- | --- |
แบล็ค ในเทศกาลภาพยนตร์โตรอนโตในปี 2009
สารนิเทศภูมิหลัง
เกิด:  (1982-11-29) 29 พฤศจิกายน ค.ศ. 1982 (41 ปี) ลูคัส ยอร์ก แบล็ค ดีเคเตอร์, รัฐแอละแบมา, สหรัฐอเมริกา
อาชีพ: นักแสดง, ช่างถ่ายภาพยนตร์
ปีที่แสดง: ค.ศ. 1994 - ปัจจุบัน
ฐานข้อมูล
IMDb
ลูคัส ยอร์ก แบล็ค (เกิดเมื่อวันที่ 29 พฤศจิกายน 1982) เขาเป็นนักแสดงภาพยนตร์และโทรทัศน์ชาวอเมริกัน เขาเป็นที่รู้จักในบทบาทของเขาในซีรีส์โทรทัศน์ CBS เรื่อง อเมริกัน กอธิค (1995) และร่วมแสดงในภาพยนตร์เช่น สลิงเบลด (1996), สุภาพบุรุษอาชา (2000) แฟลช (1997), Crazy in Alabama Friday Night Lights (2004), พลระห่ำสงครามนรก (2005), เร็ว..แรงทะลุนรก ซิ่งแหกพิกัดโตเกียว (2006), Get Low (2009), สงครามเทวาล้างนรก (2010) และ เซเว่นเดย์อินยูโทเปีย (2011) ตั้งแต่เดือนกันยายนปี 2014 เขาได้รับบทเป็นสายลับพิเศษที่มีชื่อว่า คริสโตเฟอร์ ลาซาลล์ ในซีรีส์โทรทัศน์ CBS เรื่อง NCIS: New Orleans 2014-2017